Diari Oficial de la Generalitat Valenciana


Sumari del DOGV 8291, del 10-05-2018 (2018/3961)

RESOLUCIÓ de 17 d'abril de 2018, de la Presidència de la Generalitat, per la qual es revoca l'exempció de l'obligació de mantindre el lloc de secretaria de l'Ajuntament de La Yesa, per personal funcionari d'Administració local amb habilitació de caràcter nacional pertanyent a la subescala de secretaria intervenció.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8291

Data del DOGV
:   10-05-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/3961


Data del document
:   17-04-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 17 d'abril de 2018, de la Presidència de la Generalitat, per la qual es revoca l'exempció de l'obligació de mantindre el lloc de secretaria de l'Ajuntament de La Yesa, per personal funcionari d'Administració local amb habilitació de caràcter nacional pertanyent a la subescala de secretaria intervenció. [2018/3961]  
Per Resolució de 6 de juny de 1989, de la Direcció General de Funció Pública del Ministeri d'Administracions Públiques (BOE 30.06.1989), es va eximir l'Ajuntament de La Yesa de l'obligació de mantindre el lloc de Secretaria. En conseqüència, les funcions reservades a aquest lloc van ser exercides pel Servei d'Assistència a Municipis de la Diputació Provincial de València.  
Per Resolució de 10 de desembre de 2015, de la Presidència de la Generalitat, publicada en el DOGV de 30.12.2015, es va modificar el sistema de provisió, i es va autoritzar l'Ajuntament de La Yesa perquè les funcions foren exercides mitjançant el sistema d'acumulació de funcions a una altra secretaria.  
Segons el certificat de la Secretaria de l'Ajuntament de La Yesa, el Ple de l'Ajuntament de La Yesa, en sessió de 6 de novembre de 2017, va acordar sol·licitar a la Generalitat la revocació de l'exempció de l'obligació de mantindre el lloc de Secretaria, ja que la secretària interventora a la qual se li acumulaven les funcions des del 4 de febrer de 2016, va cessar el 17 d'octubre de 2017, i, vist que no és possible cobrir el lloc amb el sistema d'acumulació, es considera procedent autoritzar la revocació de l'exempció concedida en el seu moment.  
  
Sol·licitat el preceptiu informe a la Diputació Provincial de València, aquesta ha emés informe favorable sobre la revocació de l'exempció sol·licitada mitjançant l'Acord del Plenari de 19 de desembre de 2017.  
  
Vistos els antecedents indicats i en virtut del que estableixen els articles 164.3, 166, 167, 168 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com els articles 2 i del 13 al 15 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV núm. 7722, de 17 de febrer de 2016), resolc:  
  
Primer  
Revocar l'exempció de l'obligació de mantindre el lloc de Secretaria de l'Ajuntament de La Yesa.  
  
Segon  
Mantindre la classificació del lloc de Secretaria de l'Ajuntament de La Yesa en classe tercera, i reservar la seua provisió a personal funcionari amb habilitació de caràcter nacional, de la subescala de secretaria intervenció.  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública no es pot interposar recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 17 d'abril de 2018.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.